Vivi Răchită a fost invitatul lui Alin Grigore la emisiunea Spotlight SUPERLIGA, unde au discutat despre derapajul lui Daniel Niculae la adresa lui Marian Iancu. Emisiunea este live, pe website, în fiecare marți, de la 15:30.
Daniel Niculae a postat pe rețelele de socializare o fotografie cu o scroafă, alături de care a scris „scRoAFO“. Mesajul este unul cu subînțeles, întrucât Marian Iancu a deținut compania petrolieră RAFO.
„O imagine care nu îi face bine, scroafă, cu acronime cu RAFO. Marian Iancu a avut RAFO. Dacă îți asumi că ești președinte la Rapid, trebuie să ai tăria de caracter să accepți și criticile.
Când îți spune Marian Iancu, fost patron în fotbalul românesc, că nu prea te pricepi, că nu ai perspectivă, răspunde prin rezultate, nu printr-o postare pe social media, unde îl jignești grav. Daniel Niculae știe cel mai bine ce s-a întâmplat.
Marian Iancu, elegant. A avut acel schimbi de jigniri cu Pițurcă, după și-a cerut scuze“, a spus Vivi Răchită, după reacția controversată a lui Daniel Niculae la adresa fostului om de fotbal și patron la Poli Timișoara, Marian Iancu.
Vivi Răchită a spus că soarta lui Daniel Niculae este în mâinile lui Dan Șucu, care decide totul. Întrucât investește, Dan Șucu poate decide cu ce oameni colaborează, iar derapajul lui Daniel Niculae ar putea cântări.
„Daniel Niculae este și într-o pasă mai proastă pentru că știe că pleacă de la Rapid, este și în acel dosar. Sperăm să se termine cu bine. Dacă nu e de acord, să vină el (n.r. Gigi Corsicanu) să îl plătească pe Daniel Niculae, să îl țină în club.
La club, decide muzica cel care dă banii. Suporterii sunt foarte importanți la un club de talia Rapidului, Stelei, Petrolului, dar cel care da banii trebuie să lucreze cu oamenii în care crede“, a mai spus Vivi Răchită, în exclusivitate.
Alin Grigore a spus că Daniel Niculae se află într-un proces cu un fan al Rapidului, pe nume Vlad Baltazar. Conform moderatorului, Baltazar ar fi spus despre Niculae că este șeful grupului criminal de la Rapid.
„Daniel Niculae l-a dat un judecată pe unul dintre suporterii Rapidului, Vlad Baltazar. Fiul unui fost mare bancher din România. A fost pe la Banca Română. Fanul l-a acuzat pe fostul președinte de la Rapid că el este șeful grupului infracțional de la Rapid și a mai spus ceva de pariuri. Daniel Niculae merge în judecată cu Vlad Baltazar“, a spus Alin Grigore, în exclusivitate.